recursal/SuperWikiNEXT-32B huggingface dataset:
Ο **μοσχιός** ή **μοσχοκτάποδο** (επιστημονική ονομασία: *Eledone moschata*) είναι είδος χταποδιού της οικογένειας χταποδίδες. Ο μοσχιός απαντάται σε όλη τη Μεσόγειο και περιστασιακά στα γειτονικά τμήματα του Ατλαντικού, στον κόλπο του Κάδιθ και στις ακτές της Πορτογαλίας. Το ενδιαίτημά του είναι οι αμμώδεις πυθμένες της ηπειρωτικής τράπεζας, σε βάθος μέχρι 400 μέτρα. Συνήθως ζει θαμμένο στα ιζήματα.

Ο μεγαλύτερος καταγεγραμμένος μοσχιός ήταν ένα αρσενικό με μήκος μανδύα 188 χιλιοστά, συνολικό μήκος 74 εκατοστά και βάρος 1.414 γραμμάρια, που αλιεύθηκε στον κόλπο της Σμύρνης. Η κεφαλή αυτού του είδους είναι μικρότερη από το σώμα και έχει προεξέχοντα μάτια. Τα οχτώ πλοκάμια είναι σχετικά κοντά και έχουν μία σειρά βεντούζες. Ο τρίτος δεξιός βραχίονας είναι εξειδικευμένος ώστε να αποθηκεύει και να μεταφέρει σπερματοφόρα στο θηλυκό. Το κύριο χρώμα του σώματος είναι καφέ-γκρι, με σκούρες, καφέ προς μαύρες κηλίδες. Το δέρμα του είναι λείο και έχει μυρωδιά μόσχου.

Τρέφεται με μεγάλη ποικιλία καρκινοειδών, μαλακίων και ψαριών.

Παραπομπές
----------

1. ↑  «Eledone moschata». *fish-commercial-names.ec.europa.eu*. Ανακτήθηκε στις 26 Μαΐου 2022.
2. ↑  Alp Salman; Tuncer Katagan; Ali Cemal Gücü (2000). «The distribution and fishing of two Mediterranean *Eledone spp.* (Octopoda: Cephalopoda) in the Aegean Sea». *Turkish Journal of Zoology* **24**: 165–171. Αρχειοθετήθηκε από το πρωτότυπο στις 2012-02-27. .
3. ↑  WoRMS
4. 1 2 3  DORIS - Données d'Observations pour la Reconnaissance et l'Identification de la faune et la flore Subaquatiques
5. ↑  W. J. Rees (1956). «Notes on the European species of *Eledone* with special reference to eggs and larvae». *Bulletin of the British Museum (Natural History) Zoology* **3**: 283–293. doi:10.5962/bhl.part.4125. .
6. ↑  Halil Şen Food Preference of Eledone moschata Lamarck, 1799 (Cephalopoda:  
 Octopodidae) in Captive Conditions International Journal of Natural and Engineering Sciences - volume=1 - pages=29–31
Ο **Ντέγιαν Μπρντζόβιτς** (*Дејан Брђовић*, 21 Φεβρουαρίου 1966 – 21 Δεκεμβρίου 2015) ήταν Σέρβος διεθνής αθλητής της πετοσφαίρισης.

Καριέρα
-------

Έκανε τα πρώτα του βήματα στο χώρο του βόλεϊ στην τοπική ΟΚ Ζίκα, ομάδα της Σερβίας.

Το 1985 είχε ένα σύντομο πέρασμα από την Ρίμπνιτσα Κράλιεβο, ενώ στη συνέχεια μετεγγράφη στον Ερυθρό Αστέρα Βελιγραδίου, στον οποίο παρέμεινε μέχρι το 1992.

Το 1992, ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε για δύο χρόνια κατακτώντας δύο Πρωταθλήματα Ελλάδος (1993, 1994) και ένα Κύπελλο Ελλάδας (1993).

Μετά τον Ολυμπιακό, μεταπήδησε στην Ορεστιάδα, στην οποία παρέμεινε για περίπου ένα χρόνο.

Επόμενος σταθμός στην καριέρα του Μπρντζόβιτς ήταν η ιταλική Ρόμα, στην οποία παρέμεινε επίσης για ένα έτος.

Το 1997, ο Μπρντζόβιτς επέστρεψε στον Ερυθρό Αστέρα, για δεύτερη φορά στην καριέρα του.

Την τριετία 1998-00, αγωνίστηκε στις ιταλικές Μιλάνο Βόλλευ, Λορέτο Βόλλευ και Λουμπ.

Το 2001 επέστρεψε στην Ελλάδα για λογαριασμό της ΑΕΚ Αθηνών, στην οποία παρέμεινε για ένα χρόνο.

Το 2002, επέστρεψε στον Ερυθρό Αστέρα για τρίτη φορά στην καριέρα του.

Την τριετία 2003-06, ο Ντέγιαν Μπρντζόβιτς αγωνίστηκε στη Σερβική Ραντνίνσκι Κραγιουγέβατς.

Την περίοδο 2007-08, αγωνίστηκε με τη φανέλα της Νοβάρα Βόλλευ, ομάδα της Ιταλίας.

Διεθνείς συμμετοχές
-------------------

Ο Ντέγιαν Μπρντζόβιτς έχει συμμετάσχει με την εθνική ομάδα πετοσφαίρισης της Γιουγκοσλαβίας στους Ολυμπιακούς Αγώνες του 1996 και στο Παγκόσμιο Πρωτάθλημα του 1998.

Τίτλοι
------

* 2 Πρωταθλήματα Ελλάδος: 1993, 1994
* 1 Κύπελλο Ελλάδος: 1993

Παραπομπές
----------

1. ↑  inserbia.info/today/2015/12/celebrated-serbian-former-volleyball-player-dejan-brdjovic-dies/.
2. ↑  (Αγγλικά) *CEV people database*. 9943. Ανακτήθηκε στις 6  Μαΐου 2022.

Πηγές
-----

*
Συντεταγμένες: 38°25′43.9″N 27°8′3.8″E﻿ / ﻿38.428861°N 27.134389°E﻿ / 38.428861; 27.134389

Το **μνημείο Ατατούρκ** είναι ένα μνημείο στη Σμύρνη της Τουρκίας, αφιερωμένο στον τουρκικό πόλεμο της ανεξαρτησίας, που απεικονίζει τον έφιππο Μουσταφά Κεμάλ Ατατούρκ.

Γεωγραφία
---------

Το μνημείο βρίσκεται στην Πλατεία Τζουμχουριέτ («πλατεία Δημοκρατίας») στη Σμύρνη.  στις38°25′45″N 27°08′04″E﻿ / ﻿38.42917°N 27.13444°E﻿ / 38.42917; 27.13444. Η πλατεία βρίσκεται στην παραλία και το μνημείο βρίσκεται περίπου 60 μέτρα (200 πόδια) στα νοτιοανατολικά του κόλπου της Σμύρνης (δηλαδή, στο Αιγαίο Πέλαγος).

Ιστορία
-------

Ο δήμος και η διοίκηση της Σμύρνης αποφάσισαν να χτίσουν ένα μνημείο αφιερωμένο στον Ατατούρκ, τον ιδρυτή της σύγχρονης Τουρκίας. Το 1929, το άγαλμα του μνημείου ανατέθηκε στον Πιέτρο Κανόνικα, έναν Ιταλό γλύπτη, ο οποίος στο παρελθόν δημιούργησε ένα άλλο άγαλμα του Ατατούρκ στην Κωνσταντινούπολη το 1928. Η βάση του αγάλματος σχεδιάστηκε από τον Τούρκο αρχιτέκτονα Ασίμ Κιομουρτζού και το άγαλμα ανεγέρθηκε στις 27 Ιουλίου 1932.

Τεχνικές λεπτομέρειες
---------------------

Το μάρμαρο, που χρησιμοποιείται στη βάση είναι το κόκκινο μάρμαρο του Αφιόν Καραχισάρ και το υλικό του αγάλματος είναι χάλκινο. Το άγαλμα δείχνει το έφιππο Ατατούρκ στον Τουρκικό Πόλεμο της Ανεξαρτησίας. Υπάρχουν επίσης ανάγλυφα στη βάση, που δείχνουν σκηνές πολέμου. Η διάσημη αναφορά του Ατατούρκ «Στρατεύματα ο πρώτος στόχος σας είναι η Μεσόγειος Θάλασσα. Προς τα εμπρός!" έχει χαραχτεί μπροστά από το μάρμαρο, που βρίσκεται στη βάση του αγάλματος.

Χάλκινα ανάγλυφα
----------------

Υπάρχουν χάλκινα ανάγλυφα για τον Πόλεμο της Ανεξαρτησίας και τη νίκη στις τρεις πλευρές του βάθρου του μνημείου.

Στο πίσω μέρος, απεικονίζονται οι ηρωικές γυναίκες και στρατιώτες, που συμμετείχαν στον Πόλεμο της Ανεξαρτησίας. Στο μπροστινό μέρος, ένα ηρωικό κορίτσι χωρικών με ένα στιλέτο στη μέση της, με τη σημαία της ημισελήνου, βαδίζει στο δρόμο προς τη Σμύρνη.

Το ανάγλυφο στη δεξιά πλευρά του βάθρου δείχνει την πορεία του στρατού προς τη Σμύρνη. Σε αυτήν τη σκηνή τέσσερις στρατιώτες προσπαθούν να ανυψώσουν ένα κανόνι στην κορυφή του βουνού με ένα σχοινί. Ο Μουσταφά Κεμάλ Πασά, από την άλλη πλευρά, δείχνει πόσιμο νερό με τις παλάμες του από τη βρύση κάτω από τον αιωνόβιο πλάτανο στο Μπέλκαβε.

Στο ανάγλυφο στα αριστερά του βάθρου, απεικονίζεται η χαρά της εισόδου του τουρκικού στρατού στη Σμύρνη. Υπάρχουν διάφορες λεπτομέρειες όπως ένας Τούρκος στρατιώτης με το τουφέκι του σηκωμένο και ένας γέρος που αγκαλιάζει τον γιο του, που επιστρέφει από το μέτωπο, τα παιδιά σπεύδουν να αγκαλιάσουν τον πατέρα τους, που επέστρεψε από τον πόλεμο, μια γυναίκα με μαντίλα, που σηκώθηκε στον αέρα με τη χαρά της επανένωσης με το στρατιώτη γιο της.

Εικόνες
-------

* 
* 
*

Παραπομπές
----------

1. 1 2 3  www.milliyet.com.tr/ege/cumhuriyet-meydani-ataturk-heykeli-85-yil-once-acildi-2492397.
2. ↑  Konak map
3. ↑  Kıvanç Osma: *Cumhuriyet Dönemi Anıt Heykelleri*, Ankara 2003. (ISBN 975-16-1678-6).pp: 64-70

|  |  |
| --- | --- |
| 

|  |
| --- |
| * Πύλη:Τουρκία
 |

 |
Στη Σκανδιναβική μυθολογία οι **νάνοι** (**dvergar**, ενικός **dvergr**) είναι πολύ σημαντικές οντότητες που σχετίζονται με τους λίθους, τις υπόγειες τοποθεσίες και τη σιδηρουργία.

Οι νάνοι της Σκανδιναβικής μυθολογίας απέκτησαν ύπαρξη ενώ ο Οντίν και οι αδερφοί του Βίλι και Βε κατασκεύαζαν τον κόσμο από το πτώμα του κοσμικού γίγαντα Υμίρ. Αναπαράχθησαν αμέσως. Οι θεοί αργότερα τους έδωσαν το δώρο της νοημοσύνης και της ανθρωπόμορφης εμφάνισης. Περιγράφονται ως μικροί και άσχημοι στο ανθρώπινο μάτι. Φοβούνται το φως που μπορεί ακόμα και να τα μεταμορφώσει σε πέτρα από την οποία πήραν την ύπαρξή τους.

Η κατοικία τους είναι το υπόγειο βασίλειο Νινταβέλλιρ, ένας από τους εννέα κόσμους που είναι σταθεροποιημένοι στο παγκόσμιο δέντρο Υγκντράσιλ σύμφωνα με την Σκανδιναβική κοσμολογία.

Θεωρούνται κυρίως εγωϊστές, άπληστοι και επιδέξιοι. Είναι ικανότατοι μεταλλουργοί και κατασκευαστές των περισσοτέρων τεχνουργημάτων των θεών. Ανάμεσα στις πιο διάσημες δημιουργίες τους είναι το δόρυ Γκούνγκνιρ και το χρυσό δαχτυλίδι Ντράουπνιρ του Οντίν, το σφυρί Μγιόλνιρ του Θωρ, τα χρυσά μαλλιά της Σιφ, το κολιέ Μπρισινγκάμεν της Φρέγια και το πλοίο Σκιντμπλάντνιρ του Φρέι. Κατασκεύαζαν επίσης ένα συγκεκριμένο είδος κράνων, τα huliðshjálmr, ή μερικές φορές έναν μανδύα, με τα οποία μπορούσαν να γίνουν αόρατοι.

Επίσης μπορεί να ήταν ελάσσονες θεότητες, κάτι σαν τα (φωτεινά) ξωτικά, και ίσως έτσι εξηγείται και η ονομασία σκοτεινά ή μαύρα ξωτικά.

Ο ρόλος τους στο Ράγκναροκ δεν είναι σαφής.

Κατάλογος νάνων Σκανδιναβικής μυθολογίας
----------------------------------------

* *Alvis*
* *Andvari*
* *Brokk*
* *Durin*
* *Dvalin*
* *Eitri*
* *Fafnir*
* *Fjalar*
* *Galar*
* *Hreidmar*
* *Otr*
* *Regin*
* *Sindri*

Ο Τόλκιν και ο δανεισμός ονομάτων από τους νάνους
-------------------------------------------------

Ο Τόλκιν χρησιμοποίησε κάποια από τα ονόματα των νάνων της Σκανδιναβικής μυθολογίας για να ονομάσει νάνους των βιβλίων του όπως: *Durin*, *Dwalin*, *Náin*, *Dáin*, *Bifur*, *Bofur*, *Bombur*, *Nori*, *Thorin*, *Thráin*, *Fili* και *Kili*.
Επίσης χρησιμοποίησε μερικά από τα ονόματα των νάνων για χαρακτήρες του που δεν ήταν νάνοι.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σκανδιναβική μυθολογία |
| --- |
|  |
| Σημαντικοί θεοί | 
* Αντχριμνίρ
* Αστρίλντ
* Αουρβαντίλ
* Έγκιρ
* Μπαλντρ
* Μπορ
* Μπράγκι
* Μπούρι
* Νταγκρ
* Ντέλινγκ
* Εΐρ
* Έλλι
* Φορσέτι
* Φρέγια
* Φρέιρ
* Φρίγκα
* Φούλα
* Γκέφγιουν
* Χελ
* Χέιμνταλ
* Χέρμοντ
* Χλιν
* Χοντ
* Χούνιρ
* Χόλλερ
* Χούλντρα
* Ιντούν
* Γιορντ
* Κβάσιρ
* Λάγκα
* Λοφν
* Λόκι
* Μάγκνι
* Μάνι
* Μίμινγκ
* Μίμιρ
* Μόντι
* Νάννα
* Νέρτους
* Νγιορντ
* Νοττ
* Όντιν
* Ότταρ
* Ραν
* Σιφ
* Σιγκούν
* Σγιουφν
* Σνότρα
* Σολ
* Θωρ
* Θρουντρ
* Τυρ
* Ουλλρ
* Βάλι
* Βαρ
* Βε
* Βίνταρ
* Βίλι
* Βορ
 |  |
|  |
| Κείμενα, λατρευτικά αντικείμενα | 
* Ποιητική Έδδα
* Νεώτερη Έντα
* Σάγκα
* Ρούνοι
* Μγιόλνιρ
* Βόλσουνγκ
* Τύρφινγκ
* Αρχ. γλώσσα
 |
|  |
| Θρησκεία, κοσμολογία | 
* Σκανδιναβική κοσμολογία
* Βαλκυρίες
* Γίγαντες
* Ξωτικά
* Νάνοι
* Νορν
* Άσατρου
* Βανίρ
* Εσίρ
* Ύγκντρασιλ
* Ράγκναροκ
* Άσγκαρντ
* Μίντγκαρντ
* Γιοτουνχέιμ
 |

 |
Στο Εμπράγματο Δίκαιο με τον όρο **μεταγραφή** χαρακτηρίζεται η πράξη καταχώρησης σε δημόσια βιβλία οποιασδήποτε δικαιοπραξίας ή και άλλης νομικής πράξης που μπορεί ν΄ αφορά σύσταση, μετάθεση ή και κατάργηση εμπράγματου δικαιώματος συνηθέστερα επί ακινήτων.

Έχοντας υπόψη ότι βάση, από πολλών αιώνων, των διαφόρων κοινωνικών καθεστώτων αποτελεί ο θεσμός της ιδιοκτησίας καθώς και οι πάσης φύσεως συναλλαγές που έχουν αντικείμενο αυτή, κρίθηκε προ πολλού επιβεβλημένη ανάγκη της δημοσιοποίησης οποιασδήποτε επ΄ αυτών πράξης προκειμένου όχι μόνο να μπορούν να διασφαλιστούν οι συναλλασσόμενοι αλλά και να τύχουν του νομικού εκείνου πλαισίου επί του οποίου θα μπορεί να επέλθει ουσιαστική σύσταση, μετάθεση ή κατάργηση δικαιώματος επ΄ αυτών.  
 
Και ενώ για τα κινητά αγαθά η παράδοση αυτών αποτελεί δημοσιότητα που ικανοποιεί τον σκοπό, αντίθετα για τα ακίνητα, λόγω της φύσης τους, αναζητήθηκε η ανεύρεση ενιαίου τύπου δημοσιότητας. Έτσι η δημοσιότητα πράξεων επί ακίνητης ιδιοκτησίας επεβλήθη να καταχωρούνται σε ειδικά δημόσια βιβλία, προσιτά σε όλους, που όμως στη πράξη απαντώνται στα ακόλουθα τρία συστήματα μεταγραφής.  

1. Κατά το πρώτο σύστημα ακολουθείται η τήρηση βιβλίων με το όνομα του ιδιοκτήτη.
2. Κατά το δεύτερο σύστημα ακολουθείται η τήρηση βιβλίων κατά κτήμα, αντί του ονόματος του ιδιοκτήτη. Το σύστημα όμως αυτό προϋποθέτει ύπαρξη ή ταυτόχρονα γένεση κτηματολογίου, και
3. Κατά το τρίτο σύστημα ακολουθείται η τήρηση του υποθηκικού βιβλίου που τηρείται από το υποθηκοφυλακείο, όπου καταχωρούνται μόνο συστάσεις υποθήκης.

Το πλέον ιδεώδες των παραπάνω κρίνεται το δεύτερο σύστημα που συνίσταται σε τήρηση κτηματικών βιβλίων.

Πηγές
-----

* "Νεώτερον Εγκυκλοπαιδικόν Λεξικόν Ηλίου" τομ.13ος, σελ.362.
Απεικόνιση της θεάς Νάμπιας της Γαλικιανής και Λουζιτανικήςμυθολογίας
Η **Νάμπια** (Πορτογαλικά:*Nabia*) ήταν η κέλτικη θεά των ποταμών και του νερού στην Γαλικιανή και Λουζιτανική μυθολογία. Η ρίζα του ονόματός της προέρχεται από τα αρχαία Πορτογαλικά.

Ο σημερινός ποταμός Νάβια στην Γαλικία (Ισπανία), ονομάστηκε προς τιμήν της θεότητας. Ομοίως, ο ποταμός Νέιβα, κοντά στην Μπράγκα, παλιά πρωτεύουσα της Γαλικίας, έχει επίσης ονομαστεί προς τιμήν της. Η θεά Νάμπια ήταν πολύ δημοφιλής στην περιοχή των Καλλαΐκι Μπρακάρι με αρκετές επιγραφές, όπως αυτή σε κέλτικη γλώσσα στο ιερό του *Φόντε ντο Ίντολο* στην Μπράγκα (Μπρακάρα Αουγκούστα). 

Σε άλλο πλάισιο, οι Κόγκι (προκολομβιανή φυλή) στην Κολομβία πίστευαν στην Νάμπια ως μητέρα της μοιχείας και θεά ιαγουάρο.

Παραπομπές
----------

* Coutinhas, José Manuel - Aproximação à identidade etno-cultural dos Callaici Bracari.Porto. 2006.
* García Fernández-Albalat, Blanca - Guerra y Religión en la Gallaecia y la Lusitania Antiguas. A Coruña. 1990.
* Olivares Pedreño, Juan Carlos - Los Dioses de la Hispania Céltica. Madrid. 2002.

  


|  |  |  |  |
| --- | --- | --- | --- |
| 

| π • σ • ε
Λουζιτανική μυθολογία |
| --- |
|  |
| 
**>>** Εντοβέλικους · Αταετζίνα · Ρουνοσοτσέσιους · Άρες Λουζιτάνι · Μπορμανίκο · Ντουμπερντίκους · Νάμπια · Τονγκοεναμπιάγκους · Τρεμπαρούνα · Μπαντόνγκα · Τουριάκους**Τούι** **>>** Καριότσεκους**Κέλτες** **>>** Ναντοσβέλτα · Σουτσέλους |

 |
Εκφόρτωση του μεταλλευματοφόρου Wilsonbar
**Μεταλλευματοφόρο πλοίο** (ore carrier), κοινώς "μινεραλάδικο" (εκ του minerals), χαρακτηρίζεται ο ειδικός τύπος φορτηγού πλοίου που προορίζεται για μεταφορά μεταλλευμάτων. Τα πλοία αυτά είναι ιδιαίτερα ισχυρής κατασκευής, λόγω του χαμηλού συντελεστού στοιβασίας, με ενισχυμένα κύτη (αμπάρια), και υψηλά διπύθμενα, ακριβώς λόγω της ιδιομορφίας του φορτίου και των κινδύνων που συνοδεύει αυτό.

Τα "μινεραλάδικα" μοιάζουν με τα δεξαμενόπλοια και τα Μπάλκ κάριερς. Συνήθως στερούνται ιδίων μέσων φορτοεκφόρτωσης, περιοριζόμενα σ' εκείνα των λιμενικών ή βιομηχανικών εγκαταστάσεων. Η φόρτωσή τους γίνεται είτε με κυλιόμενες ταινίες που οδηγούν πάνω από τα στόμια των κυτών, είτε από εξειδικευμένες εγκαταστάσεις τύπου "σιλό", ανάλογα της μορφής του μεταλλεύματος (κοκκώδης μορφή). Η δε εκφόρτωσή τους γίνεται με ειδικούς κάδους ή αρπάγες ή και με ηλεκτρομαγνητικούς συλλέκτες (πιο σύγχρονος τρόπος) γερανοφόρων εγκαταστάσεων.

Εγκάρσια διάταξη κυτών μεταλλευματοφόρου όπου μόνο το κεντρικό κύτος προσφέρεται για φορτίο ενώ τα πλευρικά εξυπηρετούν ανάγκες ερματισμού.
Στις νεότερες σχεδιάσεις και ναυπηγήσεις μεταλλευματοφόρων πλοίων, ειδικότερα για οικονομικούς λόγους, έγινε ένας συνδυασμός ναυπήγησης πλοίου διπλής χρηστικότητας, μεταφοράς υγρών φορτίων και μεταλλεύματος, δηλαδή Δεξαμενοπλοίου - Μεταλλευματοφόρου. Αυτά τα πλοία είναι τα λεγόμενα "oil/ore carriers" και εξ αυτού "νταμπλ-όου κάριερς" (o-o). Ασφαλώς τα πλοία αυτά έχουν μεγαλύτερο εύρος μεταφορών, με αντίστοιχα μεγαλύτερη ευκολία εξεύρεσης ναύλου. Η οικονομική επιτυχία τους οδήγησε τελευταία στη γενικευμένη πλέον ναυπήγηση φορτηγών πλοίων πολλαπλής μεταφοράς (multi-purpose), δηλαδή μεταφοράς μεταλλεύματος, πετρελαίων και "χύδην" φορτίων, σ' ένα επιπλέον συνδυασμό Μεταλλευματοφόρου + Δεξαμενοπλοίου + Μπαλκ κάριερ, τα γνωστά "**o**re/**b**ulk/**o**il carriers", τα λεγόμενα διεθνώς **πλοία όμπο**.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τύποι εμπορικών πλοίων |
| --- |
|  |
| Φορτηγά | 
* Αντιλίμπερτυ
* Εμπορευματοκιβωτιοφόρο
* Λίμπερτυ
* Μεταλλευματοφόρο
* Μπαλκ κάριερ
* Οχηματαγωγό
* Πλοίο RoRo
* Πλοίο Ο.Β.Ο.
* Πλοίο ψυγείο
* Φορτηγίδα
* Φορτηγιδοφόρο
 |
|  |
| Δεξαμενόπλοια | 
* Πετρελαιοφόρο
* Υγραεριοφόρο
* Υδροφόρο
 |
|  |
| Επιβατηγά | 
* Αερόστρωμνο
* Αμφίπλωρο
* Θαλάσσιο ταξί
* Καταμαράν
* Κρουαζιερόπλοιο
* Πλοίο RoRo
* Πορθμείο
* Πορθμείο σιδηροδρόμων
* Ταχύπλοο
* Υδροπτέρυγο
* Υπερωκεάνιο
 |
|  |
| Βοηθητικά | 
* Εφόλκια
* Πλοηγίδα
* Πυροσβεστικό
* Ρυμουλκό
* Φαρόπλοιο
* Υδροφόρο
 |
|  |
| Άλλα πλοία | 
* Ατμόπλοιο
* Ζωάδικο
* Ημιβυθιζόμενο σκάφος
* Ιστιοφόρο
* Καλωδιακό
* Κότερο
* Μηχανοκάικο
* Ναυαγοσωστικό
* Παγοθραυστικό
* Πλωτό εστιατόριο
* Ποταμόπλοιο
* Ωκεανογραφικό
 |

 |
|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **μπούκοβο**  |

Το μπούκοβο σε εστιατόριο τουρκικής κουζίνας
To **μπούκοβο** είναι βαλκανικό μπαχαρικό το οποίο ανήκει στην οικογένεια των καψικών (λατ. *Capsicum annum*) και αποτελείται από αποξηραμμένες και θρυμματισμένες κόκκινες πιπεριές (γλυκές ή καυτερές). Έχει κόκκινο κεραμιδί χρώμα και πικάντικη γεύση. Συνήθως χρησιμοποιείται σε κρεατικά και σάλτσες και αποτελεί σημαντικό στοιχείο της Βορειοελλαδίτικης κουζίνας. Στη Μεσανατολίτικη κουζίνα συναντάται με την ονομασία **πουλ μπιμπέρ** (κατά λέξη «νιφάδες πιπεριάς»).

Υπάρχουν δύο είδη μπούκοβου, το γλυκό και το καυτερό. Το κάθε είδος προκύπτει από την αντίστοιχη ποικιλία κόκκινης πιπεριάς που χρησιμοποιείται στην παρασκευή του (γλυκιά/καυτερή). Η καλύτερη ποικιλία του είναι εκείνη που προκύπτει από θρυμματισμένους κόκκους τριμμένους σε λάδι, πράγμα που το διατηρεί φρέσκο και επιτρέπει την ομοιόμορφη διάχυση του αρώματος χωρίς να έχει μαγειρευτεί.

Θεωρείται ότι το μπαχαρικό αντλεί την ονομασία του από το αντίστοιχο τοπωνύμιο, το οποίο είναι κοινό στις σλαβικές γλώσσες και προέρχεται από τον σλαβικό τύπο *bukv* «βαλανιδιά».

Αναφορές
--------

1. ↑  Βλ. εγκυκλοπαίδεια *Πάπυρος-Λαρούς-Μπριτάνικα,* τόμ. 43, σ. 234-5.
2. ↑  Ghillie Başan, 1997: *Classic Turkish Cookery.* London & New York: I.B.Tauris, σ. 38–39.
3. ↑  M. Vasmer 1941: *Die Slaven in Griechenland.* Berlin: Verlag der Akademie der Wissenschaften (p. 227)· F. Miklosich, 1927: *Die Bildung der slavischen Personen- und Ortsnamen.* Heidelberg: Carl Winter (p. 231).
Συντεταγμένες: 50°42′N 3°48′W﻿ / ﻿50.7°N 3.8°W﻿ / 50.7; -3.8

Το **Ντέβον** (pron.: παλαιότερα Ντέβονσαϊρ, στη βρυθονική διάλεκτο του Ντέβον *Dewnant*, στα κορνικά *Dewnens*, στα ουαλικά *Dyfnaint*, στα βρετονικά *Devnent*) είναι μια κομητεία του νοτιοδυτικού τμήματος της Αγγλίας, η οποία πλαισιώνεται από την Κορνουάλη στα δυτικά και το Ντόρσετ και το Σόμερσετ στα ανατολικά. Αποτελεί την 4η μεγαλύτερη κομητεία στην Αγγλία. Η ονομασία Devonshire χρησιμοποιούταν παλιότερα, όμως πλέον δεν χρησιμοποιείται παρά σε ορισμένα ονόματα και αξιώματα (ο Δούκας του Ντέβονσαϊρ για παράδειγμα). Εμφανίζεται ακόμη στις πινακίδες σήμανσης εντός της κομητείας. Η Κομητεία του Ντέβον διαδέχτηκε το παλιό βρετονικό βασίλειο της *Dumnonia*, το οποίο, μετά την κατάληψή του από τους Αγγλοσάξονες, περιορίστηκε στην βρετανική Κορνουάλη. Η ονομασία Devon προέρχεται από αυτήν.

Διοίκηση
--------

Το κομητειακό συμβούλιο αποτελείται από 41 συντηρητικούς (41,9% των ψήφων), που το διοικούν. Η αντιπολίτευση αποτελείται από 14 φιλελεύθερους-δημοκράτες (29,9%), 4 εργατικούς (6,1%) και 1 πράσινο (6,8%). Υπάρχουν επίσης και 2 ανεξάρτητοι (4,6%).

Τουρισμός
---------

Το Ντέβον είναι δημοφιλής τουριστικός προορισμός, χάρη στις παραλίες και τα εθνικά πάρκα του, στο Ντάρτμουρ και το Έξμουρ. Οι δύο ακτές του Ντέβον είναι δημοφιλείς για τις παραλίες τους. Η βόρεια ακτή βρίσκεται επί της Διώρυγας του Μπρίστολ και αποτελεί δημοφιλή προορισμό για τους σέρφερ ενώ η νότια ακτή, επί της Μάγχης, αποτελεί παραδοσιακό μέρος παραθερισμού για τους Βρετανούς με τα παραθαλάσσια θέρετρα του Τορκί και του Έξμαουθ.

Γαστρονομία
-----------

Τα σκόουν με κρέμα και μαρμελάδα φράουλας, γνωστά ως «*Devonshire cream tea*». Το Ντέβον είναι επίσης περιοχή παραγωγής μηλίτη, γάλατος και κρέατος.

Πόλεις του Ντέβον
-----------------

|  |  |
| --- | --- |
| * Άξμινστερ
* Μπάρνστεϊπλ
* Μπιρ
* Μπάιντφορντ
* Μπρίξχαμ
* Κάλομπτον
* Ντάρτμαουθ
* Ντόλις
* Έξετερ (πρωτεύουσα)
* Έξμαουθ
* Χόνιτον
* Άιλφρακομπ
* Άιβιμπριτζ
* Λάντκι
* Λίνμαουθ
 | * Νιούτον Άμποτ
* Οκιχάμπτον
* Πάιντον
* Πλίμουθ
* Πλάιμπτον
* Πρίνσταουν
* Σάλκομπ
* Σίντμαουθ
* Σάουθ Μόλτον
* Τέιβιστοκ
* Τάινμαουθ
* Τίβερτον
* Τορκί
* Τότνες
 |

Σχετικό Λήμμα
-------------

* Κόμητες του Ντέβον

Παραπομπές
----------

1. ↑  ons.maps.arcgis.com/home/item.html?id=a79de233ad254a6d9f76298e666abb2b.
2. ↑  www.citypopulation.de/en/uk/admin/.

Εξωτερικοί σύνδεσμοι
--------------------

* Πολυμέσα σχετικά με το θέμα  Devon στο Wikimedia Commons

  


|  |  |
| --- | --- |
| 

|  |
| --- |
| * Πύλη:Αγγλία
 |

 |
Ο **Νοροβίν Αλτανχουγιάγκ** (Norovyn Altankhuyag, μογγολικά: Норовын Алтанхуяг, γεν. στις 20 Ιανουαρίου 1958) είναι πολιτικός από τη Μογγολία, 27ος Πρωθυπουργός από τις 10 Αυγούστου 2012 ως τις 5 Νοεμβρίου 2014. Νωρίτερα υπηρέτησε ως Πρώτος Αντιπρόεδρος της Κυβέρνησης και ως υπουργός Γεωργίας και Εμπορίου 1996–2000. Το 2004-2006 διετέλεσε υπουργός Οικονομικών. Εξελέγη πρόεδρος του Δημοκρατικού Κόμματος της Μογγολίας από την Εθνική Συμβουλευτική Επιτροπή το 2008, έπειτα από την ήττα του κόμματος στις βουλευτικές εκλογές εκείνης της χρονιάς.

Πρώτα χρόνια
------------

Ο Αλτανχουγιάγκ γεννήθηκε στην επαρχία Ουβς και φοίτησε στο γυμνάσιο του Ουλαανγκόμ το 1966. Ολοκλήρωσε τις σπουδές του στη δευτεροβάθμια εκπαίδευση το 1976 και εν συνεχεία σπούδασε Φυσικά και Μαθηματικά στο Εθνικό Πανεπιστήμιο της Μογγολίας. Έπειτα από την ολοκλήρωση των σπουδών του, δίδαξε ως καθηγητής στο πανεπιστήμιο.

Πολιτική καριέρα
----------------

Κατά τη διάρκεια της Δημοκρατικής Επανάστασης του 1990 υπήρξε πρωτεργάτης του κινήματος της νεολαίας. Με τους συντρόφους του, ίδρυσε το Δημοκρατικό Σοσιαλιστικό Κίνημα. Στις 21 Φεβρουαρίου 1990 έγινε η πρώτη συνάντηση με σκοπό την ίδρυση του Σοσιαλδημοκρατικού Κόμματος της Μογγολίας. Εξελέγη μέλος της ιδρυτικής επιτροπής.

Την περίοδο 1990-2006, υπηρέτησε συνολικά 4 φορές στο αξίωμα του Γενικού Γραμματέα σε διαφορετικά κόμματα. Εξελέγη βουλευτής δύο φορές.
Μετά τις γενικές εκλογές του 2008, ο προηγούμενος ηγέτης του Δημοκρατικού Κόμματος Τσαχιάγκιϊν Ελμπεγκντόρζ παραιτήθηκε μετά την ήττα του κόμματος και νέος ηγέτης του κόμματος έγινε ο Αλτανχουγιάγκ. Κατά τη διάρκεια της θητείας του τελευταίου στην ηγεσία, το κόμμα ξεκίνησε αρκετά προγράμματα με στόχο την ενίσχυση της δημοκρατίας και την οικοδόμηση της κοινωνίας των πολιτών. Ένα από αυτά τα προγράμματα είναι και το "Μογγολικός Λαός- 2020".

Τον Αύγουστο του 2012, το Κοινοβούλιο ενέκρινε το διορισμό του στην πρωθυπουργία, με 42 ψήφους.

Εξωτερικοί σύνδεσμοι
--------------------

* Επίσημος ιστότοπος του πολιτικού

Πηγές
-----

* Badrakh (28 Οκτωβρίου 2009). «Parliament approves resignation of S.Bayar». BusinessMongolia.com. Αρχειοθετήθηκε από το πρωτότυπο στις 31 Οκτωβρίου 2009. Ανακτήθηκε στις 31 Οκτωβρίου 2009.

Παραπομπές
----------

1. ↑  «Монгол Хүн 2020 хөтөлбөр Mongolian People- 2020». Αρχειοθετήθηκε από το πρωτότυπο στις 25 Ιανουαρίου 2012. Ανακτήθηκε στις 14 Οκτωβρίου 2019.
2. ↑  N.Altankhuyag Becomes 27th Prime Minister of Mongolia, UB Post, 10-8-2012.
To **Νέο ισραηλινό σεκέλ** (εβραϊκά: שֶׁקֶל חָדָשׁ‬ *sheqel ẖadash*, αραβικά: شيكل جديد‎ šēkal jadīd, σύμβολο: **₪,** κωδικός: **ILS**) είναι το νόμισμα του Ισραήλ. Χρησιμοποιείται επίσης και ως Νόμιμο χρήμα στα Παλαιστινιακά Εδάφη της Δυτικής Όχθης και στη Λωρίδα της Γάζας. Το νέο σεκέλ διαιρείται σε 100 αγόρα. Χρησιμοποιείται από την 1η Ιανουαρίου 1986, όταν και αντικαταστάθηκε το Παλιό ισραηλινό σεκέλ.

Δείτε ακόμη
-----------

* Τράπεζα του Ισραήλ

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νέο ισραηλινό σεκέλ** |

* Bank of Israel catalogue of Israeli currency since 1948 Αρχειοθετήθηκε 2009-02-17 στο Wayback Machine.
* Exchange rates since 1948 Αρχειοθετήθηκε 2007-04-03 στο Wayback Machine.
* American Israel Numismatic Association
* Current Sheqel Dollar Rate
* *Shaar yatzig* – Official Rate gadget
* The banknotes of Israel
Ο **Νοροντόμ Σιχαμόνι** (*Norodom Sihamoni*, 14 Μαΐου 1953) είναι βασιλιάς της Καμπότζης από το 2004. Μιλάει χμερ, γαλλικά, τσεχικά, αγγλικά και ρωσικά.

Προφίλ
------

Γεννήθηκε στις 14 Μαΐου του 1953. Είναι γιος του Νοροντόμ Σιχανούκ και της Νοροντόμ Μονινεάτ Σιχανούκ. Η μητέρα του ήταν γαλλικής και χμερ καταγωγής. Το μεγαλύτερο μέρος της παιδικής του ηλικία το πέρασε εκτός Καμπότζης. Ως το 1975 σπούδασε κλασική μουσική και χορό στην Πράγα. Παρέμεινε στην Τσεχοσλοβακία στη διάρκεια του πραξικοπήματος από το Λον Νολ το 1970. Το 1975 σπούδασε κινηματογράφο στη Βόρεια Κορέα και το 1977 επέστρεψε στην Καμπότζη. Τέθηκε υπό περιορισμό από τους Ερυθρούς Χμερ την περίοδο 1977-1979. Αργότερα έζησε στη Γαλλία (όπου δίδαξε μπαλέτο) σχεδόν για 2 δεκαετίες και το 1993 διορίστηκε αντιπρόσωπος στην UNESCO. Νωρίτερα είχε απορρίψει πρόταση να γίνει πρεσβευτής της Καμπότζης στη Γαλλία.

Ο Σιχαμόνι είναι προστάτης των τεχνών στη χώρα του. Εργάστηκε ως πρέσβης στον ΟΗΕ και στην UNESCO, πριν αναρριχηθεί στο θρόνο. Έγινε βασιλιάς στις 14 Οκτωβρίου του 2004, μετά την παραίτηση του πατέρα του.

Στις 29 Οκτωβρίου του 2004 στέφθηκε Βασιλιάς μετά την εκλογή του από 9μελές συμβούλιο, χωρίς όμως επίσημη τελετή ενθρόνισης. Παραμένει ανύπαντρος χωρίς παιδιά.

Στις 12 Δεκεμβρίου του 2008 επέλεξε 26 μέλη της βασιλικής οικογένειας, για το συμβουλευτικό δικαστήριο. Ανώτατος σύμβουλος έγινε και ο δίδυμος αδερφός του, Πρίγκιπας Νοροντόμ Ραναρίντ.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νοροντόμ Σιχαμόνι** |

* King Norodom Sihamoni - Επίσημος ιστότοπος
* Βιογραφία του Νοροντόμ Σιχαμόνι
* άρθρο του Antonio Graceffo για τη στέψη του Σιχαμόνι

Παραπομπές
----------

1. 1 2  norodomsihamoni.org/fr/biography.
2. ↑  www.royalark.net/Cambodia/camboa21.htm.
3. ↑  Ανακτήθηκε στις 19  Δεκεμβρίου 2018.
4. ↑  www.casarealportuguesa.org/dynamicdata/agenda2014.asp.
5. ↑  «Vive la Reine Monique!». Αρχειοθετήθηκε από το πρωτότυπο στις 10 Δεκεμβρίου 2008. Ανακτήθηκε στις 13 Ιουνίου 2009.
6. ↑  «Βιογραφία του Βασιλέα». Αρχειοθετήθηκε από το πρωτότυπο στις 27 Απριλίου 2008. Ανακτήθηκε στις 13 Ιουνίου 2009.
7. ↑  The Weekend Australian, 16-17 Οκτωβρίου 2004
8. ↑  *More royals could face political exit*, Phnom Penh Post, 12 Δεκεμβρίου 2008  Αρχειοθετήθηκε 2009-06-26 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 85642101
* LCCN: n97843619
* ISNI: 0000 0001 1450 6684
* GND: 1153833492
* SUDOC: 152108416
* BNF: cb16740765j (data)
* NKC: xx0053057

 |

 |
Ο **Ορνιθοληστής** ήταν ένα είδος δεινοσαύρου και πιο συγκεκριμένα είναι ένα είδος μικρού θηριόποδου με μήκος δύο μέτρα από το ρύγχος ως την ουρά. Έζησε στο ύστερο Ιουράσιο, πριν περίπου 154 εκατομμύρια χρόνια. Το είδος είναι γνωστό από ένα και μοναδικό μέχρι σήμερα σκελετό, ο οποίος ανακαλύφθηκε στο Ουαϊόμινγκ το 1900.

Ο Ορνιθοληστής όπως λέει και το όνομά του ήταν πολύ ικανός ληστής αυγών. Τα αρσενικά είχαν χνουδωτό, λευκό φτέρωμα με χρυσοκίτρινο ρύγχος, τα οποία αναδεικνύονταν κατά τη διάρκεια της εαρινής και της θερινής εποχής του ζευγαρώματος με ένα έντονα κόκκινο λοφίο και με κόκκινες, μαύρες και μπλε κηλίδες και ραβδώσεις. Τα θηλυκά είχαν υπόλευκο άσπρο φτέρωμα με σποραδικές μαύρες και γκρι κηλίδες, όμως το κεφάλι τους ήταν φαλακρό και είχε κόκκινο κεραμιδί χρώμα όπως του σημερινού γύπα.

Τα αρσενικά και τα θηλυκά επέλεγαν ένα σύντροφο για όλη τους τη ζωή και ανέτρεφαν 3 με 4 νεοσσούς κάθε χρόνο. Ζευγάρια Ορνιθοληστών θα συναντούσαμε σε τόπους φωλιάσματος σαυρόποδων.

Τα ζώα αυτά δεν είχαν κάποια συγκεκριμένη κατοικία, καθώς ακολουθούσαν τα κοπάδια των σαυρόποδων, ώστε να μπορούν να τρέφονται με τα αυγά τους και να ταΐζουν τους νεοσσούς τους.

Πηγές
-----

* Διαδρομές στον κόσμο των δεινοσαύρων, Henry Gee και Luis V. Rey
Η **Νορθάμπτον Τάουν Φούτμπωλ Κλαμπ** είναι αγγλικός ποδοσφαιρικός σύλλογος με έδρα στην πόλη Νορθάμπτον, στην κομητεία του Νορθάμπτονσαϊρ. Η ομάδα ιδρύθηκε το 1897, μετά από συσκέψεις των δασκάλων της πόλης και του τοπικού δικηγόρου Α.Τ. Νταρνέλ. Εδρεύει στο στάδιο *Σίξφηλντς*, στο οποίο μετακινήθηκε το 1994 από το *Κάουντυ Γκράουντ*, που μοιραζόταν με τους ιδιοκτήτες του, τον Όμιλο Κρίκετ της Κομητείας του Νορθάμπτονσαϊρ. 

Ο αιώνιος αντίπαλος της Νορθάμπτον Τάουν είναι η Πίτερμπορο Γιουνάιτεντ, μια αντιπαλότητα που κρατάει από τη δεκαετία του '60, παρότι τις δυο ομάδες χωρίζουν πια δυο κατηγορίες. Άλλες πιο πρόσφατες αντιπαλότητες είναι με τις Ράσντεν & Ντάιαμοντς, Λούτον και ΜΚ Ντονς. Τα χρώματα του συλλόγου είναι παραδοσιακά το μπορντώ και το λευκό.

Την τρέχουσα σεζόν (2012-13) αγωνίζεται στη Φούτμπωλ Λιγκ 2 (την τέταρτη κατά σειρά ποδοσφαιρική κατηγορία της Αγγλίας).

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 137459694
* LCCN: nb2006007889
* GND: 4233904-2

 |

 |

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ποδόσφαιρο
 |

 |
Γενική άποψη της της Χώρας των Σφακίων
Με την ονομασία **ορνιθοπόλεμος** φέρεται στην ιστορία της Κρήτης μια τρίχρονη εξέγερση κυρίως των κατοίκων της περιοχής των Σφακίων που συνέβη το 1470 επί Βενετοκρατίας της νήσου.

Αιτία αυτής της εξέγερσης ήταν μια επιπλέον φορολογία που επέβαλαν οι Βενετοί κατά την οποία κάθε πρώτη του μηνός όφειλε κάθε οικογενειάρχης να καταβάλει στον παρτσινέβελο, (= μεριδιούχο άρχοντα), κατά περιοχή, μια παχιά κότα (όρνιθα) ή το αντίτιμο αυτής ισότιμο με δέκα γαζέτες .Όσοι δεν συμμορφώνονταν στην καταβολή αυτή απειλούνταν με μαστίγωση και τρίμηνη εξορία, εκτοπισμό.  
 
Όπως ήταν φυσικό ένα τέτοιο βαρύ μέτρο ξεσήκωσε διαμαρτυρίες ιδιαίτερα από τους αγρότες που δεν είχαν κότες αλλά και διενέξεις και προστριβές με τους εύπορους του νησιού που δεν αντιδρούσαν. Περισσότερες όμως αναστατώσεις παρατηρήθηκαν στα Σφακιά που ο τόπος, ιδιαίτερα άγονος, δεν παρείχε ικανό αριθμό ορνίθων. Έτσι, μετά από πολλές άκαρπες προσπάθειες των Σφακιανών όπως απαλλαγούν αυτού του βαρέος φόρου συμφώνησαν τουλάχιστον αντί ορνίθων να δίνουν τα αυγά τους. Μετά την άρνηση των Βενετών στην πρόταση αυτή οι Σφακιανοί προβαίνοντας σε συνέλευση στο λόφο του Αγίου Θεοδώρου αποφάσισαν να μη καταβάλουν πλέον αυτό τον φόρο, συντάσσοντας σχετική έκθεση επί των οικονομικών αδυναμιών της συγκεκριμένης περιοχής καταγγέλλοντας ταυτόχρονα παρεκτροπές και διάφορες σημειούμενες καταχρήσεις εκ μέρους των Βενετών. Την έκθεση αυτή έστειλαν στη συνέχεια στα Χανιά προκειμένου ν' αποσταλεί στη Γαληνοτάτη Βενετία. Οι Βενετοί όμως άρχοντες των Χανίων αντί να προσπαθήσουν να εξετάσουν το θέμα προβαίνοντας έστω σε κάποια ελάφρυνση, εξεμάνησαν και διέταξαν τη σύλληψη και φυλάκιση των κομιστών της έκθεσης αλλά και εκατοντάδων άλλων Σφακιανών. 

Οι ενέργειες αυτές κορύφωσαν την αγανάκτηση με συνέπεια οι Σφακιανοί να εκδιώξουν αμέσως από τον τόπο τους τον Καστελλάνο, τον έπαρχο και κάθε Βενετό υπάλληλο προπαρασκευαζόμενοι για πόλεμο. Μετά από αυτή την εξέλιξη στάλθηκαν διάφορα στρατιωτικά αποσπάσματα τα οποία όμως τίποτε δεν κατάφεραν. Οι συγκρούσεις αυτές διατηρήθηκαν επί τρία χρόνια χωρίς όμως και να γίνεται καμία είσπραξη του φόρου. Έτσι μπροστά και στην παρουσία του Τούρκου μεγαλοπειρατή Χαϊρεντίν Μπαρμπαρόσα που άρχιζε τότε να παρενοχλεί τις ακτές της Κρήτης η Βενετική διοίκηση αποφάσισε μονομερώς να δώσει τέρμα σ' αυτόν τον πόλεμο αποστέλλοντας στα Σφακιά ανώτερο υπάλληλο κομιστή πλήρους και γενικής αμνηστίας, αλλά και παραχώρησης προνομίων, όπως να μη εκδίδονται εντάλματα σύλληψης χωρίς αποδεδειγμένη ενοχή, να περιοριστεί η απληστία των τιμαριούχων σε όλο το νησί και τα δε Σφακιά να απαλλαγούν από κάθε φορολογία. Μάλιστα ο κομιστής των παραπάνω, παρουσία των Σφακιανών, έριξε στη φωτιά όλες τις δικογραφίες και εντολές που είχαν σχηματιστεί και εκδοθεί σε βάρος των τελευταίων.

Τελικά με την ευνοϊκή εξέλιξη αυτή ο επίμαχος φόρος των ορνίθων καταργήθηκε σε όλη την Κρήτη.

Παραπομπές
----------

1. ↑  η γαζέτα ήταν νόμισμα χαλκούν που ισοδυναμούσε με δύο σόλδια της εποχής

Πηγές
-----

* Μεγάλη Ελληνική Εγκυκλοπαίδεια τ. ΙΘ΄, σ. 83
Η **Κασσάνδρα** (*Kassandra*) είναι ένας μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,26. Ανακαλύφθηκε το 1871 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και πήρε το όνομα της ομώνυμης πριγκήπισσας της ελληνικής μυθολογίας.

Φυσικά χαρακτηριστικά
---------------------

Η μέση διάμετρος της Κασσάνδρας υπολογίσθηκε σε 99,6 χλμ. ενώ η μάζα της εκτιμάται σε 1000 τρισεκατομμύρια τόνους. Η μέση επιτάχυνση της βαρύτητας στον ισημερινό της Κασσάνδρας εκτιμάται σε 2,78 cm/sec² (352 φορές ασθενέστερη από την αντίστοιχη γήινη), ενώ η μέση ταχύτητα διαφυγής υπολογίζεται σε 52,7 m/sec (190 χιλιόμετρα την ώρα).

Ο φασματικός τύπος της Κασσάνδρας είναι **T**, ένας σπάνιος τύπος. Το γεωμετρικό άλβεδό της είναι 0,088, ενώ η μέση θερμοκρασία στην επιφάνειά της εκτιμάται σε 103 βαθμούς Κελσίου κάτω από το μηδέν.

Η Κασσάνδρα περιστρέφεται γύρω από τον εαυτό της μία φορά κάθε 10 ώρες, 44 λεπτά και 35 δευτερόλεπτα.

Παραπομπές
----------

1. ↑  *JPL Small-Body Database*. 2000114.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 113 Αμάλθεια | 114 Κασσάνδρα | 115 Τάιρα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Μπαντονεόν

Μπαντονεόν "Καρντενάλ" (φτιαγμένο από την ELA για την Hohner)
Παλιό μπαντονεόν, περ. 1905.
Το μπαντονεόν του Άλφρεντ Άρνολντ, ca. 1949.
Το **μπαντονεόν** είναι αερόφωνο πληκτροφόρο μουσικό όργανο, το οποίο ανήκει στις κονσερτίνες και είναι ιδιαίτερα διαδεδομένο στην Αργεντινή. Έχει σημαντικό ρόλο στην ορκέστα τίπικα, την ορχήστρα που χρησιμοποιείται στο τάγκο. Το μπαντονεόν, το οποίο ονομάστηκε **bandonion** από τον εφευρέτη του, τον Γερμανό Χάινριχ Μπαντ, κατασκευάστηκε αρχικά ως όργανο για την εκκλησιαστική μουσική και την καθημερινή λαϊκή μουσική, σε αντίθεση με τη συγγενική του κονσερτίνα, επίσης γερμανικής προέλευσης, η οποία θεωρείτο παραδοσιακό όργανο. Οι Γερμανοί μετανάστες στην Αργεντινή έφεραν μαζί τους το όργανο στις αρχές του 20ού αιώνα, όπου ενσωματώθηκε στην ντόπια μουσική. Όπως το ακορντεόν και η κονσερτίνα, το μπαντονεόν παίζεται κρατώντας το όργανο ανάμεσα στα δύο χέρια και τραβώντας ή σπρώχνοντάς το, πατώντας ταυτόχρονα ένα ή περισσότερα κουμπιά με τα δάχτυλα.

Σε αντίθεση με το ακορντεόν, το μπαντονεόν δεν έχει πλήκτρα όπως του πιάνου, αλλά κουμπιά και στις δύο πλευρές. Επίσης αντίθετα με το ακορντεόν, τα περισσότερα κουμπιά στο μπαντονεόν παράγουν διαφορετική νότα όταν αυτό ανοίγει από ό,τι όταν κλείνει. Αυτό σημαίνει ότι το κάθε πληκτρολόγιο είναι στην πραγματικότητα δύο: ένα για τις νότες που παράγονται όταν αυτό ανοίγει και ένα για τις νότες που παράγονται όταν αυτό κλείνει. Δεδομένου ότι το αριστερό και το δεξί πληκτρολόγιο διαφέρουν μεταξύ τους, ο οργανοπαίχτης πρέπει να εξοικειωθεί ουσιαστικά με τέσσερα πληκτρολόγια για να μάθει να παίζει. Υπάρχουν επίσης διαφορές μεταξύ του αργεντινού και του γερμανικού πληκτρολογίου.

Επιπρόσθετα, σε κανένα από αυτά τα πληκτρολόγια η σειρά των κουμπιών δεν αντιστοιχεί με τη σειρά των φθόγγων στην κλίμακα. Μερικά διαδοχικά κουμπιά σχηματίζουν τριάδες συγχορδίας, π.χ. τρία συνεχόμενα κουμπιά μπορούν να παράγουν τις νότες σολ, σι και ρε όταν το όργανο συμπιέζεται και τις νότες φα δίεση, λα και ντο όταν ο παίχτης το τραβάει - ένα παράδειγμα από το αργεντινό μπαντονεόν. Αυτό καθιστά πιο εύκολη την εκτέλεση απλής μουσικής με αρμονία I-V, αλλά είναι πολύ δύσκολο για κάποιον να παίξει κομμάτια που περιλαμβάνουν περίπλοκες μελωδίες ή μουσικές φράσεις.

Διάσημοι μουσικοί
-----------------

Ο Αργεντινός συνθέτης του *nuevo tango* Άστορ Πιατσόλα (1921-1992) είναι ο πιο γνωστός βιρτουόζος του μπαντονεόν.

* 
* 
* 
* 
*

Δείτε επίσης
------------

* Τάγκο

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπαντονεόν** |

* Bandoneonbau Uwe Hartenhauer Germany - Ιστοσελίδα ενός κατασκευαστή-επισκευαστή μπαντονεόν (Γερμανικά)
* Argentine Tango homepage - Περιλαμβάνει φιλμάκι μπαντονεονίστα που παίζει στο Σαν Φρανσίσκο (Αγγλικά)
* Squeezebox, καταθετήριο γνώσης για ακορντεόν, κονσερτίνα και άλλα συγγενικά όργανα στη Wikia (Αγγλικά)
Συντεταγμένες: 37°9′0″N 25°28′0″E﻿ / ﻿37.15000°N 25.46667°E﻿ / 37.15000; 25.46667

Η Ιερά **Μονή Φανερωμένης Νάξου**, σχεδόν παραθαλάσσια, βρίσκεται βορειοδυτικά του χωριού Εγγαρές Νάξου και δυτικά του χωριού Κεραμωτή Νάξου με την οποία συνδέεται με μονοπάτι. Απέχει περίπου 10 χλμ. βόρεια από τη Χώρα Νάξου επί του δυτικού οδικού άξονα Χώρα Νάξου - Απόλλωνας. Η Μονή αυτή χρονολογείται από τον 14ο αιώνα. Στα τέλη του 16ου αιώνα η Μονή Φανερωμένης Νάξου κατέστη σταυροπηγιακή Μονή μετά από σχετική απόφαση του Οικουμενικού Πατριάρχη της Κωνσταντινούπολης Θεολήπτου του Α΄ με συνέπεια να τύχει ειδικών προνομίων επί Τουρκοκρατίας.

Κατά τη θρησκευτική παράδοση η ίδρυσή της, έχει ταυτιστεί με ανεύρεση εικόνας της Παναγίας από πλήρωμα πλοίου που κινδύνεψε στη περιοχή, παρά ταύτα η ακριβής χρονολογία ίδρυσης είναι άγνωστη. Είναι κτισμένη σε μορφή ενετικού πύργου σε ύψωμα και ακριβώς έναντι του ομώνυμου όρμου Φανερωμένης απ΄ όπου και δεσπόζει της όλης γύρω ΒΔ. ακτής της νήσου. Η Μονή ήκμασε ιδιαίτερα στις αρχές του 19ου αιώνα. Σημαντικοί ηγούμενοι της Μονής Φανερωμένης ήταν ο Δωρόθεος (Τζιώτης) που το 1826 δημιουργεί δύο από τα πρώτα διδακτήρια της Νάξου, ο Ηλίας Γεωργιάδης, καθώς επίσης και ο μετέπειτα, Άγιος Αρσένιος ο εν Πάρο. Παλαιότερα στη Μονή Φανερωμένης υπάγονταν και πολλά μετόχια της Νάξου.

Η Ιερά Μονή Φανερωμένης Νάξου είναι ανδρώα μονή. Το καθολικό της είναι αφιερωμένο στη Κοίμηση της Θεοτόκου και η ετήσια πανήγυρη της είναι στις 15 Αυγούστου έκαστου έτους.
Η **νησιωτική αλεπού** (*Urocyon littoralis*) είναι μικρή αλεπού που είναι αυτόχθων σε έξι από τα οκτώ Νησιά Τσάνελ της Καλιφόρνιας. Υπάρχουν έξι υποείδη, το καθένα είναι μοναδικό στο νησί που ζει, αντανακλώντας την εξελικτική του ιστορία. Οι νησιωτικές αλεπούδες είναι γενικά πειθήνιες, δείχνουν ελάχιστο φόβο για τους ανθρώπους και εξημερώνονται εύκολα. Οι νησιωτικές αλεπούδες διαδραμάτισαν σημαντικό ρόλο στην πνευματική ζωή των ντόπιων κατοίκων των Νησιών Τσάνελ. Οι νησιωτικές αλεπούδες υπήρξαν πιθανώς ημιεξημερωμένες ως κατοικίδια ζώα, χρησιμοποιήθηκαν για τις γούνες τους, ή για άλλες λειτουργίες όπως την καταπολέμηση των επιβλαβών οργανισμών.[1]

Αναπαραγωγή
-----------

Η νησιωτική αλεπού τυπικά σχηματίζει μονογαμικά αναπαραγωγικά ζευγάρια, τα οποία παρατηρούνται συχνά μαζί από τον Ιανουάριο και την εποχή της αναπαραγωγής, από τα τέλη Φεβρουαρίου έως τις αρχές Μαρτίου. Η περίοδος κύησης είναι 50-63 ημέρες. Η θηλυκή νησιωτική αλεπού γεννάει σε μια φωλιά, ένα έως πέντε κουτάβια, με μέσο όρο δύο ή τρία. Τα κουτάβια γεννιούνται την άνοιξη και αναδύονται από τη φωλιά στις αρχές του καλοκαιριού· η μητέρα τα θηλάζει για 7-9 εβδομάδες. Η σεξουαλική ωριμότητα επιτυγχάνεται στους 10 μήνες, και τα θηλυκά ζευγαρώνουν συνήθως εντός του πρώτου έτους. Οι νησιωτικές αλεπούδες ζουν 4-6 χρόνια στην άγρια φύση και έως 8 χρόνια στην αιχμαλωσία.[2]

Δείτε επίσης
------------

* Αλεπού του Δαρβίνου
* Λύκος των Νήσων Φώκλαντ

Παραπομπές
----------

1. ↑  Booth, Derek, and Allan Gillespie (1971). «Quaternary Research and Education». *Quaternary Research* **1** (3): 283–284. doi:10.1016/0033-5894(71)90066-4. Bibcode: 1971QuRes...1..283..
2. ↑  Moore, C.M.; Collins, P.W. (1995). *Mammalian Species – Urocyon littoralis*. **489**, σελ. 1–7.. Ανακτήθηκε στις 2011-09-16.
Η **Νόρθκοουτ Σίτι** (αγγλικά: *Northcote City*) είναι ποδοσφαιρικός σύλλογος με έδρα στα σύνορα Θόρνμπερι και Νόρθκοουτ στη Βικτώρια της Αυστραλίας. Ο σύλλογος αγωνίζεται στα πρωταθλήματα της Ποδοσφαιρικής Ομοσπονδίας Βικτώριας.

Ιστορία
-------

Δημιουργήθηκε το 1960 από Έλληνες της Αυστραλίας. Ο σύλλογος ήταν γνωστός ως *Πρίνσες Παρκ Χέρκουλες* (Princess Park Hercules) κατά τη διάρκεια της δεκαετίας του '60 και του '70. Το 2011, η Νόρθκοουτ κατέκτησε το Mirabella Cup, το πρώτου επιπέδου βικτωριανό κύπελλο. Την περίοδο 2013, η Νόρθκοουτ Σίτι κέρδισε το πρώτο πρωτάθλημα της Βικτόριαν Πρέμιερ Λιγκ, νικώντας την Μπέντλι Γκρινς στην παράταση με 3–2 στο AAMI Park.

Επιτυχίες
---------

*Τελευταία ενημέρωση: 26 Ιουλίου 2018*.
Πολιτειακές
* **Βικτόριαν Πρέμιερ Λιγκ**

Πρωταθλήτρια (1): 2013
* **Βικτόριαν Στέιτ Λιγκ Ντιβίζιον 1**

Πρωταθλήτρια (1): 2009
* **Βικτόριαν Στέιτ Λιγκ Ντιβίζιον 2**

Σάουθ Ιστ, Πρωταθλήτρια (1): 2008
Νορθ Γουεστ, Πρωταθλήτρια (1): 2002
* **Βικτόριαν Μετροπόλιταν Λιγκ Ντιβίζιον 1**

Προβιβασμός (1): 1980
* **Βικτόριαν Μετροπόλιταν Λιγκ Ντιβίζιον 2**

Δεύτερη θέση (1): 1977
* **Βικτόριαν Μετροπόλιταν Λιγκ Ντιβίζιον 3**

Πρωταθλήτρια (1): 1969
* **Βικτόριαν Μετροπόλιταν Λιγκ Ντιβίζιον 4**

Πρωταθλήτρια (1): 1965
* **Mirabella/Ντόκερτι Καπ**

Νικήτρια (1): 2011
Άλλες
* **Χελλένικ Καπ**

Νικήτρια (3): 1985, 1986, 1999

Παραπομπές
----------

1. ↑  Northcote City SC – doing it their way neoskosmos.com
2. ↑  Season Preview: Northcote City cornerflag.com.au
3. ↑  Northcote defeat Bentleigh to win VPL crown[*νεκρός σύνδεσμος*] fourfourtwo.com.au

Εξωτερικοί σύνδεσμοι
--------------------

* Επίσημος ιστότοπος
Ο **ναός του Αγίου Ζαχαρία** είναι ένας μικρός μεταβυζαντινός ναός, ο οποίος βρίσκεται στο κέντρο της Ελευσίνας, στην πλατεία Ηρώων και σε μικρή απόσταση από τον αρχαιολογικό χώρο της πόλης. Είναι μικρός σε μέγεθος και χτισμένος πάνω στα θεμέλια παλαιότερου ομώνυμου πρωτοχριστιανικού ναού του 5ου αι. μ.Χ.

Πρωτοχριστιανικός ναός
----------------------

Το εσωτερικό του ναού του Αγίου Ζαχαρία
Ο πρωτοχριστιανικός ναός αποκαλύφθηκε το 1928 από την ανασκαφή που διενήργησε ο Κωνσταντίνος Κουρουνιώτης ήταν μία τρίκλιτη βασιλική με ημικυκλική αψίδα,15,70μ. μήκους x 15.40μ. πλάτους, με δύο κιονοστοιχίες αποτελούμενες από πέντε κίονες. Εκτός από τον κυρίως ναό, ο οποίος διέθετε δύο διαδοχικούς νάρθηκες, η αρχαιολογική σκαπάνη αποκάλυψε επίσης ένα τετράγωνο βαπτιστήριο πρόσκτιστο στη βορειοδυτική πλευρά και στο κέντρο του υπάρχει σταυροειδής κολυμβήθρα χτισμένη με πλίνθους που φέρουν επένδυση από μαρμάρινες πλάκες, ενώ σώθηκε και επιγραφή που αναφέρει ως κτήτορα του βαπτιστηρίου τον "Αρτεμίσιο". Ο τύπος αυτός του βαπτιστηρίου μοιάζει με ανάλογα κτίσματα της Μικράς Ασίας και θεωρείται ότι φανερώνει την ύπαρξη σχέσεων μεταξύ της χριστιανικής κοινότητας της Ελευσίνας με άλλα χριστιανικά κέντρα. Στη βόρεια πλευρά του αρχικού ναού και ανατολικά του βαπτιστηρίου εντοπίστηκαν δύο συνεχόμενοι χώροι που ταυτίζονται ως αποδυτήριο και φωτιστήριο.

Μεταβυζαντινός ναός
-------------------

Στην ανατολική πλευρά του μεσαίου κλίτους του ναού του 5ου αι. ανεγέρθηκε το μεταβυζαντινό εκκλησάκι το οποίο στη σημερινή μορφή του είναι μία μονόχωρη καμαροσκέπαστη βασιλική. Στη δυτική του πλευρά, πάνω από την είσοδο, υπάρχει κωδωνοστάσιο που αποτελεί μεταγενέστερη προσθήκη. Στην τοιχοποιία του έχουν ενσωματωθεί αρχιτεκτονικά μέλη και επιγραφές που προέρχονται από τον παρακείμενο αρχαιολογικό χώρο του ιερού των αρχαίων ελευσίνιων μυστηρίων. Επίσης, ίδιας προέλευσης είναι και τα διάσπαρτα μέλη που βρίσκονται στον περιβάλλοντα χώρο. Το Ιερό Βήμα του σημερινού ναού βρίσκεται στην ίδια θέση με αυτό του πρώτου ναού και χωρίζεται από τον κυρίως ναό με ξυλόγλυπτο τέμπλο. Το εσωτερικό του σήμερα κοσμείται με τοιχογραφίες της νεώτερης εποχής, ενώ η φορητή εικόνα του τιμώμενου Αγίου Ζαχαρία φέρει τη χρονολογία 1912.

Λειτουργία
----------

Ο ναός πανηγυρίζει στις 5 Σεπτεμβρίου.

Παραπομπές
----------

1. ↑   *Αρχαιολογικό Δελτίο, 24*. 1969.
2. ↑  Παπαϊωάννου, Βίκυ. «Τα εκκλησάκια της Ελευσίνας» (PDF). *www.elefsina.gr*. Ανακτήθηκε στις 16 Ιανουαρίου 2016. [*νεκρός σύνδεσμος*]
3. ↑  «ΒΥΖΑΝΤΙΝΑ ΜΝΗΜΕΙΑ ΑΤΤΙΚΗΣ». *www.eie.gr*. Ανακτήθηκε στις 20 Δεκεμβρίου 2015.

Πηγές
-----

* Σωτηρίου, Γ. «Αι παλαιοχριστιανικαί βασιλικαί της Ελλάδος», *Αρχαιολογικής Εφημερίς*, 1929.
* *Αρχαιολογικό Δελτίο 24 (1969), σ. 98*
* Σφυρόερα, Βασ. Βλ. (2005). *Ιστορία της Ελευσίνας, τ. Β΄, Από τη Βυζαντινή περίοδο μέχρι σήμερα* (Β΄ έκδοση). Δήμος Ελευσίνος, σ. 12-14.
* Οι Μεταμορφώσεις του Ελευσινιακού Τοπίου, Αρχαιότητες και Σύγχρονη Πόλη, Κατάλογος Έκθεσης, 2011, επιμέλεια Καλλιόπη Παπαγγελή, Ελένη-Άννα Ευθυμίου-Χλέπα, σ. 44. Ανακτήθηκε 18/1/2016

Εξωτερικοί σύνδεσμοι
--------------------

* Ο Άγιος Ζαχαρίας (βίντεο)
* Δήμος Ελευσίνας, Ο Άγιος ΖαχαρίαςΑνακτήθηκε 18/1/2016
Το Ομήρειο Πνευματικό Κέντρο του Δήμου Χίου ιδρύθηκε το 1980 αλλά πήρε τη μορφή που έχει το 1989. Αποτελεί ένα πολιτιστικό και πνευματικό κέντρο πολλαπλών χρήσεων. Οφείλει μεγάλο κομμάτι της ίδρυσης, της συντήρησης και της προώθησης του στο νομό της Χίου καθώς και τη προσφορά του ζεύγους Μιχαήλ και Σταματίας Ξυλά τον χειμώνα του 1985. Το κτίριο του Κέντρου βρίσκεται απέναντι από την κεντρική πλατεία της πόλεως της Χίου (το «Βουνάκι») και διαβαθμίζεται σε πέντε ορόφους, όπου υπάρχουν:

* Αίθουσα θεάτρου (462 θέσεων)
* Αίθουσα συνεδρίων (172 θέσεων)
* Δύο γκαλερί (420τ.μ)
* Αίθουσες διδασκαλίας & δοκιμών
* Αίθουσα συμβουλίων
* Βιβλιοθήκη
* Κυλικείο

Το Ομήρειο Πνευματικό Κέντρο Χίου στοχεύει κυρίως στην αναγνώριση, υποστήριξη και προώθηση καλλιτεχνικών και επιστημονικών τάσεων που καλλιεργούν και ενισχύουν την ευαισθησία και τη γνώση του κοινού και το οδηγούν στην αναζήτηση ενός καλύτερου τρόπου ζωής. 
Το κέντρο όμως δεν στοχεύει μόνο στην αφύπνιση και στον προβληματισμό του επισκέπτη, αλλά και στην προώθηση της πολιτιστικής και πνευματικής συνεργασίας της Χίου με άλλους νομούς.

Την περίοδο 1980-1995 έγιναν πάνω από 3.000 εκδηλώσεις, προβολές κινηματογράφου, διαλέξεις, συνέδρια, θεατρικές προβολές, εκθέσεις φωτογραφίας και ζωγραφικής, συναυλίες και παραστάσεις χορού, καθώς και σεμινάρια. Οι υπηρεσίες και οι εγκαταστάσεις του Ομήρειου Πνευματικού Κέντρου Χίου είναι στη διάθεση των φορέων ολόκληρης της χώρας, για κάθε εκδήλωση που δεν έχει κερδοσκοπικό χαρακτήρα. Από τις αρχές του 21ου αιώνα λειτουργούν σε χώρους καλλιτεχνικά εργαστήρια. Σ'αυτά δάσκαλοι παραδίδουν μαθήματα ζωγραφικής, μουσικής, θεάτρου, φωτογραφίας, ψηφιδωτού, κοσμηματοποιίας, αγιογραφίας, βιβλιοδεσίας, έντεχνης μουσικής και παραδοσιακών χορών.

Αίθουσα Θεάτρου
---------------

Η Αίθουσα θεάτρου του Ομήρειου πνευματικού κέντρου μπορεί να φιλοξενήσει 462 άτομα. Αποτελείται από το υπερώο και το χώρο της ορχήστρας, χαρακτηρίζεται για την εξαιρετική ακουστική του χώρου, είναι εξοπλισμένο με σύγχρονες σκηνικές εγκαταστάσεις ενώ επίσης περιλαμβάνει στις εγκαταστάσεις του, καμαρίνια για τους ηθοποιούς και εργαστήρι σκηνικών. Μέσα στον εξοπλισμό της αίθουσας αυτής βρίσκεται και μια οθόνη μεγάλων διαστάσεων για τη προβολή ταινιών και slides καθώς και ένα πιάνο τύπου "stainway".

Αίθουσα Συνεδρίων
-----------------

Η αίθουσα αυτή χρησιμοποιείται κυρίως για διαλέξεις, μαθήματα, προβολές, συνέδρια και σεμινάρια, είναι εξοπλισμένη με σύστημα αυτόματης μετάφρασης σε τρεις γλώσσες και ένα μηχάνημα προβολής. Τέλος αναφέρουμε πως απαρτίζεται από 172 θέσεις.

Αίθουσα Συμβουλίων
------------------

Απαρτίζεται από 24 θέσεις και χρησιμοποιείται κυρίως για συνέδρια και συνελεύσεις

Αίθουσα Εκθέσεων
----------------

Κατάλληλη για εκθέσεις ζωγραφικής, γλυπτικής, κεραμικής μα και λαϊκής τέχνης είναι η αίθουσα που βρίσκεται στο ισόγειο μα και στο ημιυπόγειο μα και στον Α' όροφο του Ομήρειου Πνευματικού Κέντρου. Είναι κατάλληλα εξοπλισμένο για να υποστηρίξει την ανάρτηση των εκθεμάτων και ο φωτισμός έχει βελτιστοποιηθεί βάση σύγχρονων αντιλήψεων δίνοντας έτσι την καλύτερη δυνατή εμπειρία στον επισκέπτη.

Πηγές
-----

* -
* -
Ο **Νταρνέλ Ρόμπινσον** (*Darnell Lamont Robinson*, 30 Μαΐου 1974), γεννημένος στο Όουκλαντ της Καλιφόρνια, είναι πρώην επαγγελματίας καλαθοσφαιριστής. Έχει ύψος 2,09 μέτρα και αγωνιζόταν στη θέση του σέντερ.

Καριέρα
-------

Ο Ρόμπινσον ξεκίνησε την καριέρα του αγωνιζόμενος για τους Ρέιζορμπακς του πανεπιστημίου του Αρκάνσας, όπου έπαιξε σε 84 αγώνες με μέσους όρους 8,3 πόντων και 4,8 ριμπάουντ, σε σύνολο τριών ετών. Καλύτερη του σεζόν υπήρξε το 1995-96, όταν και πέτυχε 12,7 πόντους και 7,0 ριμπάουντ σε είκοσι παιχνίδια.

Επιλέχθηκε στην 29η θέση του ντραφτ του ΝΒΑ από τους Ντάλας Μάβερικς και λίγο αργότερα μεταγράφηκε στους Φιλαδέλφεια 76ερς, χωρίς να αγωνιστεί ποτέ στο αμερικάνικο πρωτάθλημα.

Το καλοκαίρι του 1996, υπέγραψε στην Παλακανέστρο Τριέστε παίζοντας 22 αγώνες με μέσους όρους 14,5 πόντων και 8,1 ριμπάουντ. Ακολούθησε ένα σύντομο πέρασμα από το Πουέρτο Ρίκο και από το 1997 ως το 1999, ο Ρόμπινσον αγωνίστηκε στην ομάδα του Απόλλωνα Πατρών.

Αφού μεταγράφηκε στην Ρασίνγκ Παρί το 1999, επέστρεψε στην Ελλάδα για να φορέσει την φανέλα του Άρη για δέκα αγώνες με μέσους όρους 12,5 πόντων και 10,2 ριμπάουντ, πριν αντικατασταθεί από τον Τζο Αρλάουσκας.

Παραπομπές
----------

1. ↑  1995-96 Arkansas Razorbacks Roster and Stats - Sports Reference
2. ↑  ARKANSAS STAR ROBINSON OPTS FOR NBA DRAFT
3. ↑  Darnell Robinson - Philadelphia 76ers
4. ↑  Professional Vagabond / NBA eludes state's all-time prep scorer Darnell Robinson
5. ↑  Darnell Robinson - DraftExpress
6. ↑  Τετάρτη 29 Δεκέμβρη 1999, ΡΙΖΟΣΠΑΣΤΗΣ, Σελίδα 27 ΜΠΑΣΚΕΤ Προ των πυλών του Αρη ο Αρλάουκας

Πηγές
-----

* Darnell Robinson Player Profile, Arkansas, NCAA Stats
* Darnell Robinson Basketball Player Profile